Navoiy shahrini eng ko'p boshqargan hokim Baxtiyor Hamdamov vafot etdi

Navoiy shahri hokimi lavozimida 1992–2008 yillarda faoliyat yuritgan Hamdamov Baxtiyor Ibragimovich 13 iyun kuni 72 yoshida vafot etdi. Bu haqda “Kun.uz” xabar berdi.
Ma'lum qilinishicha, Baxtiyor Hamdamov 1951 yil Samarqand viloyati Qo'shrabot tumanida tug'ilgan. 1977 yilda Farg'ona politexnika institutini injener-mexanik mutaxassisligi bo'yicha tamomlagan. Mehnat faoliyatini 1977 yilda Navoiy tsement zavodida chilangarlikdan boshlagan hamda 1986 yilgacha ushbu zavodda smena ustasi, mexanik, tsex boshlig'i o'rinbosari, tsex boshlig'i, bosh mexanik va direktor o'rinbosari lavozimlarida ishlagan.
Baxtiyor Hamdamov 1992 yilda Navoiy shahar hokimi etib tayinlangan. U ushbu lavozimda 16 yil faoliyat yuritgan. Hokimlikdan ketgach, 2 yil Navoiy shahridagi MChJlardan biriga direktor o'rinbosari bo'lgan Hamdamov 2011 yildan buyon nafaqada bo'lgan.
Avvalroq Angren shahri hokimi Nuritdin Abdurahimov 11 may kuni vafot etgani ma'lum qilindi. Shuningdek, Toshkent shahar Olmazor tumani hokimi Abdumajid Mullajonov 2021 yil 18 iyul kuni vafot etgandi.